2019. gada 2. aprīlī Noteikumi Nr. 137

Rīgā (prot. Nr. 17 13. §)

**Grozījumi Ministru kabineta 2017. gada 31. janvāra noteikumos Nr. 71 "Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās"**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

36. panta 1. punktu

Izdarīt Ministru kabineta 2017. gada 31. janvāra noteikumos Nr. 71 "Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās" (Latvijas Vēstnesis, 2017, 30. nr.) šādus grozījumus:

1. Aizstāt noteikumu tekstā (izņemot 1. un 25. punktu) vārdus "profesionālās kvalifikācijas atzīšanai" ar vārdiem "profesionālās kvalifikācijas atzīšanai, tai skaitā profesionālās kvalifikācijas atzīšanai attiecībā uz reglamentētās profesijas profesionālo darbību daļu".

2. Papildināt 9. un 10. punktu aiz vārdiem "reglamentētai profesijai" ar vārdiem "vai reglamentētās profesijas profesionālo darbību daļai".

3. Izteikt 19. punkta pirmo teikumu šādā redakcijā:

"Atzīstot profesionālo kvalifikāciju, tai skaitā profesionālo kvalifikāciju attiecībā uz reglamentētās profesijas profesionālo darbību daļu, tādā reglamentētajā profesijā, kurā, lai iegūtu tiesības veikt patstāvīgu profesionālo darbību, Latvijas Republikā ir spēkā prasība iegūt noteikta ilguma praktiskā darba

pieredzi kvalificēta speciālista (praktiskā darba pieredzes iegūšanas vadītāja) uzraudzībā, atzīst praktiskā darba pieredzi, kas iegūta citā Eiropas Ekonomikas zonas dalībvalstī, un ņem vērā praktiskā darba pieredzi, kas iegūta valstī, kas nav Eiropas Ekonomikas zonas dalībvalsts.

Ministru prezidents A. K. Kariņš

Izglītības un zinātnes ministre I. Šuplinska